CELEX: 62009CN0255
Language: lt
Date: 2009-07-09 00:00:00
Title: Byla C-255/09: 2009 m. liepos 9 d. pareikštas ieškinys byloje Europos Bendrijų Komisija prieš Portugalijos Respubliką

29.8.2009   
            
            
               LT
            
            
               Europos Sąjungos oficialusis leidinys
            
            
               C 205/29
            
         2009 m. liepos 9 d. pareikštas ieškinys byloje Europos Bendrijų Komisija prieš Portugalijos Respubliką
   
   (Byla C-255/09)
   2009/C 205/51
   Proceso kalba: prancūzų
   
      Šalys
   
   
      Ieškovė: Europos Bendrijų Komisija, atstovaujama E. Traversa ir M. França
   
      Atsakovė: Portugalijos Respublika
   
      Ieškovės reikalavimai
   
   
               —
            
            
               Pripažinti, kad 1992 m. rugpjūčio 13 d. Įstatyminiame dekrete Nr. 177/92, nustatančiame užsienyje patirtų medicininių išlaidų kompensavimo sąlygas, arba bet kokiame kitame nacionaliniame teisės akte nenumačius galimybės kompensuoti kitoje valstybėje narėje patirtas ne stacionaraus gydymo medicinines išlaidas, išskyrus Reglamente (EEB) Nr. 1408/71 (1) numatytomis aplinkybėmis, arba jei minėtame įstatyminiame dekrete numatyta galimybė kompensuoti kitoje valstybėje narėje patirtas ne stacionaraus gydymo medicinines išlaidas tik tuo atveju, jei dėl kompensavimo suteikiamas išankstinis sutikimas, Portugalijos Respublika neįvykdė įsipareigojimų pagal EB 49 straipsnį;
            
         
               —
            
            
               Priteisti iš Portugalijos Respublikos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Komisija teigia, kad Portugalijos Respublika neįvykdė įsipareigojimų pagal EB 49 straipsnį taip, kaip tie įsipareigojimai aiškinami Teisingumo teismo praktikoje.
   Toje teismų praktikoje nustatyta, kad EB 49 straipsnis taikomas tais atvejais, kai pacientas atlygintinai gauna medicinines paslaugas kitoje valstybėje narėje, o ne valstybėje, kur nuolat gyvena.
   Portugalijos Įstatyminiame dekrete Nr. 177/92, nustatančiame užsienyje patirtų medicininių išlaidų kompensavimo sąlygas, aiškiai nenumatytas kitoje valstybėje narėje patirtų ne stacionaraus gydymo medicininių išlaidų kompensavimas, išskyrus Reglamente Nr. 1408/71 numatytas aplinkybes, arba, remiantis Portugalijos valdžios institucijų pateikiamu aiškinimu, norint gauti šių ne stacionaraus gydymo medicininių išlaidų kompensaciją, reikia gauti išankstinį sutikimą, kuris suteikiamas tik griežtai nustatytais atvejais.
   
      (1)  1971 m. birželio 14 d. Tarybos Reglamentas (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims ir jų šeimos nariams, judantiems Bendrijoje (OL L 149, p. 2; 2004 m. specialusis leidimas lietuvių k., 5 sk., 1 t., p. 35)